Publication: Magyar Közlöny
Issue: MK-2003-30 (Year: 2003, Number: 30)
Era: 1990-2004
Section: 5. A rádiózásról és televíziózásról szóló 1996. évi I. törvény (Rttv.) 56. §-a (1) bekezdésének …………………… pontjai
Paragraph Index: 994

2. Az OÉT konzultációt folytatott az egészségügy korszerûsítésének tervezett kormányzati programjáról. A kormányzati oldal elõterjesztésében indoklást adott az egészségügy korszerûsítésének céljáról, feladatairól, ismertette az egészség évtizedének Johan Béla nemzeti programját, javaslatot tett az egészségügyi szolgáltatásokról és az egészségügyi közszolgáltatások szervezésérõl szóló törvény megalkotására, valamint az egészségügyi dolgozók jogállásáról szóló törvényi szabályozás elõkészítésére. A szociális partnerek „elsõ olvasatban” támogatták az egészségügy korszerûsítésére kidolgozott programot, ugyanakkor a reformfolyamat elõkészítését szolgáló széles körû társadalmi egyeztetés fontosságát hangsúlyozták. Kérték, hogy a program egyes elemei a parlamenti benyújtás elõtt kerüljenek újra az OÉT elé további egyeztetés végett. Alapvetõnek tartották a társadalombiztosítási alapok társadalmi kontrolljának megteremtését a járulékfizetõk képviselõinek bevonásával. A munkavállalói oldal alapelvnek tartott az egészségügyi ellátáshoz való egyenlõ hozzáférés alkotmányos jogát, valamint az egészségügyi dolgozók biztonságos jogállását. Érveltek az egészségügyben a fogyasztóvédelem kialakítása mellett, és fontosnak tartották az alapellátások körének szabályozását. Javasolták a társadalmi egyeztetés menetrendjének kidolgozását. Tájékoztatást kértek az egészségügyi intézmények privatizációjának eddigi tapasztalatairól. Az új típusú mûködési formák bevezetése, valamint a befektetések ösztönzésével kapcsolatban jelezték a meglévõ fenntartásaikat, és a kérdésekkel összefüggésben további egyeztetéseket tartottak indokoltnak. A munkavállalói oldal elkerülendõnek tartja az egészségügyi ellátás egyes elemeinek kiemelését a rendszerbõl, valamint az ellátási különbségek kialakulását. Igényelték az Európai Szociális Karta társadalombiztosítási fejezetének ratifikálását. A munkáltatói oldal álláspontja szerint szükség van az egészségügy fejlesztési forrásainak növelésére, a magántõke bevonására, a szabályozott piaci viszonyok biztosítására. Hangsúlyozták, hogy minderre a munkáltatók terheinek további növelése nélkül kerüljön sor. A konzultáció eredményeként az OÉT megállapodott arról, hogy részletes feladat- és ütemterv készül az egészségügy programjának további egyeztetésérõl, valamint hogy a szakmai egyeztetések kijelölt fóruma az OÉT Szociális Bizottsága.

Source: https://magyarkozlony.hu/hivatalos-lapok/bf2f94da1fa39c93c7e5b32d279f58f6f1d9544e/dokumentumok/fc8e8126088d007c4ee192edf3d881682de4d504/letoltes